b'\n_START_ARTICLE_\nChange.org\n_START_SECTION_\nPeticij\xc5\xb3 veiksmingumas\n_START_PARAGRAPH_\nNors daugel\xc4\xaf para\xc5\xa1\xc5\xb3 surinkusios peticijos tampa \xc5\xbeinomos, j\xc5\xb3 ne visada paisoma. Pavyzd\xc5\xbeiui, 500 000 para\xc5\xa1\xc5\xb3 surinko Rusijos peticija siekianti u\xc5\xbedrausti i\xc5\xa1 Europos \xc4\xafve\xc5\xbet\xc5\xb3 maisto produkt\xc5\xb3 (kuriems taikomos sankcijos) naikinim\xc4\x85, juos privalomai perduodant tiems, kam Rusijoje maisto tr\xc5\xabksta. Produkt\xc5\xb3 naikinimo tvarka nepasikeit\xc4\x97. Ta\xc4\x8diau taip pat teigiama, jog ma\xc5\xbedaug kas valand\xc4\x85 viena ar kita peticija pasiekia savo tiksl\xc4\x85 - vien toje pa\xc4\x8dioje Rusijoje tai \xc4\xafvyksta beveik kasdien.\n_START_SECTION_\nFinansavimas\n_START_PARAGRAPH_\nSvetain\xc4\x99 remia Amnesty International, Humane Society, ONE, Oxfam kurios pateikia joje savo peticijas. Svetin\xc4\x97 taip pat parduoda turimus E-pa\xc5\xa1to adresus norinties siuntin\xc4\x97ti reklam\xc4\x85, ta\xc4\x8diau tik jei adreso savininkas su tuo sutinka. 2012 metais Change.org tur\xc4\x97jo apie 150 darbuotoj\xc5\xb3, ir jos metin\xc4\x97 apyvarta siek\xc4\x97 15 milijon\xc5\xb3 doleri\xc5\xb3.\n_START_SECTION_\nIstorija\n_START_PARAGRAPH_\nSvetain\xc4\x97 \xc4\xafkurta 2007 m.  2012 metais tai buvo grei\xc4\x8diausiai auganti svetain\xc4\x97, turinti 10 milijon\xc5\xb3 naudotoj\xc5\xb3 bei sulaukianti apie 500 nauj\xc5\xb3 peticij\xc5\xb3 per dien\xc4\x85. Prie\xc5\xa1 server\xc4\xaf buvo rengiamos DOS atakos i\xc5\xa1 Kinijos . Svetain\xc4\x99 taip pat band\xc4\x97 drausti kai kurie Amerikos universitetai, d\xc4\x97l su mokes\xc4\x8diais u\xc5\xbe moksl\xc4\x85 susijusi\xc5\xb3 peticij\xc5\xb3. Visa tai kylan\xc4\x8dio populiarumo nesustabd\xc4\x97. 2012 metais Change.org \xc4\xafk\xc5\xabr\xc4\x97jas Ben Rattray priskirtas 100 \xc4\xaftakingiausi\xc5\xb3 pasaulio \xc5\xbemoni\xc5\xb3.\n_START_SECTION_\nPeticij\xc5\xb3 pavyzd\xc5\xbeiai\n_START_PARAGRAPH_\n2012\xc2\xa0m. Philip Matesanz, Vokietijos studentas, pareikalavo leisti YouTube naudotojams i\xc5\xa1saugoti kompiuteryje norimus tinklalapio video \xc4\xafra\xc5\xa1us, v\xc4\x97lesniam asmeniniam \xc5\xbei\xc5\xabr\xc4\x97jimui. Peticija surinko 4,3 milijono para\xc5\xa1\xc5\xb3._NEWLINE_2014\xc2\xa0m. buvo paskelbta peticija, kuria siekta i\xc5\xa1gelb\xc4\x97ti ant\xc4\xaf mirtinai u\xc5\xbepuolus\xc4\xaf \xc5\xa1un\xc4\xaf. Peticija surinko 540 000 para\xc5\xa1\xc5\xb3. \xc5\xa0uo buvo paliktas gyvas._NEWLINE_2016\xc2\xa0m. rinkim\xc5\xb3 metu prie\xc5\xa1 Donald Trump nukreipta peticija surinko apie 4,9 milijono para\xc5\xa1\xc5\xb3. Tuo metu tai buvo daugiausia para\xc5\xa1\xc5\xb3 surinkusi peticija._NEWLINE_2016\xc2\xa0m. apie milijon\xc4\x85 para\xc5\xa1\xc5\xb3 surinko Pranc\xc5\xabzijos peticija prie\xc5\xa1 dirban\xc4\x8di\xc5\xb3j\xc5\xb3 teises suma\xc5\xbeinan\xc4\x8dius darbo teis\xc4\x97s \xc4\xafstatym\xc5\xb3 pakeitimus, \xc5\xbeinomus kaip El Khomri \xc4\xafstatymas._NEWLINE_2017\xc2\xa0m. Ruta Bloshtein \xc5\xa1iame tinklalapyje surinko 39 000 para\xc5\xa1\xc5\xb3 atsisakyti \xc5\xbeyd\xc5\xb3 kapin\xc4\x97se pastatyt\xc5\xb3 Vilniaus sporto r\xc5\xabm\xc5\xb3 renovacijos.'